NOTA DE FUNDAMENTARE

privind reducerea rezervelor legale constituite din profitul brut al anilor precedenti

si redistribuirea pe dividende precum si redistribuirea dividendelor neridicate din anii precedenti

Potrivit art.183 alin.(1) din **Legea 31/1990** privind societatile, din profitul societăţii se preia, în fiecare an, cel puţin 5% pentru formarea fondului de rezervă, până ce acesta va atinge minimum a cincea parte din capitalul social. In cazul societatii REGAL SA, din capitalul social varsat de 120.000 lei, a cincea parte ar reprezenta o suma de 24.000 lei.

Suma existenta in contul 1068 “Alte rezerve” cu titlul de “rezerva legala 5% din profitul brut” este de 256.159 lei.

Conform hotararii adunarii generale legal constituite, reducerea rezervelor legale pana la minimum legal este posibila intrucat societatea nu inregistreaza pierderi si dispune de lichiditati; sumelor respective li se poate da destinatia "dividende" daca asociatii hotarasc asupra acestei repartizari, cf. art.111 din Legea nr.31/1990 a societatilor.

Reducerea sau anularea rezervei legale este considerată un element similar veniturilor sau venit impozabil.

Potrivit art. 26 (5) din Codul Fiscal, reducerea sau anularea oricarui provizion ori a rezervei care a fost anterior dedusa, inclusiv rezerva legala, se include in rezultatul fiscal, ca venituri impozabile sau elemente similare veniturilor, indiferent daca reducerea sau anularea este datorata modificarii destinatiei provizionului sau a rezervei, distribuirii provizionului sau rezervei catre participanti sub orice forma, lichidarii, divizarii sub orice forma, fuziunii contribuabilului sau oricarui altui motiv .

La diminuarea rezervei legale cu suma de 232.159 lei (diferenta dintre existentul de 256.159 lei si minimul legal de 24.000 lei) se va calcula un impozit de 16% in suma de 37.145 lei, de achitat la bugetul de stat. Suma bruta ce va ramane de redistribuit pe dividende: 232.159 lei – 37.145 lei = 195.014 lei.

Acelasi regim fiscal se aplica si dividendelor neridicate din anii precedenti, inregistrate de societate in suma de 61.037 lei, care sunt considerate venituri si asupra carora se aplica un impozit de 16%, respectiv in suma de 9.766 lei, de achitat la bugetul de stat.

Suma bruta ce va ramane de redistribuit pe dividende: 61.037 lei – 9.766 lei = 51.271 lei.

In total, suma bruta de redistribuit pe dividende este : 195.014 lei + 51.271 lei = **246.285 lei.**

Inregistrarile contabile ce vor fi efectuate sint urmatoarele:

1068 = 117 293.196 lei

repartizare pe dividende si impozitare:

117 = % 293.196 lei

457 246.285 lei

441 46.911 lei

plata impozit pe profit:

441 = 5121 46.911 lei

inregistrare si retinere impozit pe dividend (5%):

457 = 446 561 lei

plata impozit dividende la bugetul de stat

446 = 5121 561 lei

plata dividendelor nete:

457 = 5121 245.724 lei

**Propunem spre aprobare AGOA redistribuirea pe dividende a sumei brute de 246.285 lei rezultata din diminuarea rezervelor legale si redistribuire dividende neridicate.**

PRESEDINTE CA

Societatea ASSET INVEST SA

Reprezentant permanen Nijnic Marin Ilie

DIRECTOR GENERAL DIRECTOR ECONOMIC

ec.Elena Trandafir Aurora Mocanu